Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 269

12. évfolyam Évi óraszám: 160 óra Belépő tevékenységformák Az épületszerkezetek osztályozása, értékelése, összefüggéseik elemzése, feladatok fogalmazása az elemzés alapján. Technológiák, anyagok adott célra való alkalmasságának mérlegelése, megítélése. Statikai feladatok megoldása számító, szerkesztő és vegyes módszerekkel, egyedi módon, algoritmusok alkalmazásával, számítógép használatával, példák keresése a feladat eredményeinek alkalmazására. CAD-program használata építési feladatokhoz. Az építéstan alapjai Témakörök Tartalmak Függőleges teherhordó és térelhatároló szerkezetek A falazatok szerkezeteinek ismertetése. A falazatok csoportosítása. Kőfalazatok, a kőfalazatok kötései. Téglafalazatok, a téglafalazatok rétegei és méretei, téglakötési szabályok, üreges téglafalazatok. Vegyes falazatok. Pillérek, oszlopok. Kőoszlopok és pillérek, téglapillérek, vasalt téglapillérek, vegyes anyagú pillérek. Falazott kémények és szellőzők. Beton- és vasbeton szerkezetek osztályozása anyagaik és minőségük szerint. Vízszintes teherhordó és térelhatároló szerkezetek Kiváltók, gerendák. Födémszerkezetek: a födémszerkezetek osztályozása, pincefödémek, emeletközi födémek, padlásfödémek, tetőfödémek, síkfödémek, fafödémek, acélgerendás födémek, vasbeton födémek, vázkerámiás födémek. Boltövek: faragott kőből rakott boltövek, tégla boltövek. Boltozatok. Szigetelések Hőszigetelések. Hangszigetelések. Lapos tetők szigetelése. Járható tetők. Üzemi víz elleni szigetelések. Hőszigetelések. Hőtechnikai fogalmak. Hőszigetelő anyagok. Hangszigetelések. A zaj elleni védelem. Hangszigetelő anyagok. 2001/28/II. szám Statika Témakörök Tartalmak Statikai alapfogalmak A statikai vizsgálódások módszerei. A számító, a szerkesztő és a szerkesztő-számító módszerek lényege, előnyei és hátrányai. Erők, erőrendszerek. Síkbeli erőrendszerek Az erők forgatónyomatéka, a nyomatéki tétel. A statika alaptételei. A közös pontban metsződő erőrendszerek eredőjének meghatározása. Párhuzamos erőrendszer eredőjének meghatározása. A vektorsokszög és a hozzá tartozó kötélsokszög közötti összefüggés vizsgálata. Síkidomok (keresztmetszetek) elsőrendű vagy statikai nyomatéka. A síkidomok súlypontjának meghatározása szerkesztéssel és számítással. A stabilitás fogalma, a stabilitás mértékének meghatározása. Síkbeli egyensúlyi szerkezetek Egyensúlyban lévő összetett síkbeli szerkezetek vizsgálata. Tartók vizsgálata Tartók csoportosítása szerkezeti kialakításuk és a terhelés jellege szerint. Tartók vizsgálatának célja és módszerei. Tisztán koncentrált erőkkel terhelt kéttámaszú és konzolos kéttámaszú tartók vizsgálata. Tisztán megoszló erőrendszerrel terhelt kéttámaszú és konzolos kéttámaszú tartók vizsgálata. Vegyes terhelésű kéttámaszú tartók és konzolos kéttámaszú tartók vizsgálata. Egyik végén befogott tartók vizsgálata. CAD alapismeretek Témakörök Tartalmak A program indítása, a képernyő felosztása, menüszerkezet A grafikus képernyő részei: státussor, képernyőmenü terület, parancsbeíró terület, rajzterület. A megjelenést és működést befolyásoló beállítások, speciális billentyűk használata, a beállítások elmentése Beállítások billentyűről, parancsmegszakítás stb. Alkalmazott mértékegységek beállítása hossz- és szögméretekhez stb. Rajzhatár beállítása. Az új beállítások elmentése fájlba. A síkok, fóliák alkalmazásával kapcsolatos tudnivalók Új fóliák, síkok létrehozása. Vonaltípus és szín hozzárendelése a fóliákhoz, síkokhoz. Műveletek fóliákkal, síkokkal. Vonalak rajzolása, abszolút, relatív és polárkoordináták alkalmazása, vonaltípusok, kör rajzolása Pontkijelölési módok a vonalparancs alkalmazásakor: abszolút koordináták, relatív koordináták, polárkoordináták alkalmazása. Vonalak szerkesztése. A körparancs alkalmazásával kapcsolatos lehetőségek. Körök szerkesztése. 2001/28/II. szám Témakörök Tartalmak A szövegírás tudnivalói, keret és szövegmező készítése Szövegstílus beállítása. Szövegbevitel, szövegmező készítése. A méretmegadás alapjai Vízszintes és függőleges helyzetű hosszméretek megadása. Átmérők és sugárméretek megadása, kódok alkalmazása a kiegészítő jelek beírásához. Szögméretek, illeszkedő és ferde méretek megadása. A továbbhaladás feltételei Az építéstan alapjai: A tanulók ismerjék az építészet folyamatát, az épületeket alkotó struktúrákat, az építészeti igényeket, az épületszerkezeteket. Ismerjék a felületképzéseket, a fal- és padlóburkolatokat. Tudják meghatározni adott falazatok és padozatok burkolatait. Értékeljék a nyílászáró szerkezetek műszaki tulajdonságait. Válasszanak a formának megfelelő anyagokat tetőhéjalásokhoz. A tervek alapján azonosítsák a valóságban elkészített szerkezeteket, szerkezeti részleteket. Adott célra, feladatnak megfelelően válasszanak ki műanyagokat és a bitumen alapú anyagokat, víz-, hő- és hangszigetelési módokat. Rajzolják meg adott falazatok téglakötéseit. Ismerjék a vízszintes és függőleges teherhordó szerkezetek közötti kapcsolatokat, összefüggéseket. Ismertessék a különféle építési segédszerkezetek felhasználási lehetőségeit. Statika: A tanulók önállóan végezzék el a vektorműveleteket, jellemezzék az erőket, erőrendszereket, az erőpárt, határozzák meg az erők forgatónyomatékát, alkalmazzák a statika alaptörvényeit, szerkesztéssel és számítással határozzák meg a közös pontban metsződő és a párhuzamos hatásvonalú erőrendszer eredőjét és egyensúlyát, az egyszerű síkidomok súlypontját. Segédletek használata mellett határozzák meg szerkesztéssel és számítással a kéttámaszú és az egyik végén befogott tartók reakcióerőit, veszélyes keresztmetszetét, a maximális hajlító nyomaték nagyságát koncentrált erők, megoszló erőrendszer és vegyes terhelés esetében. CAD alapismeretek: A tanulók tudják értelmezni a legfontosabb alapfogalmakat, a parancskiadás különböző módjait. A tanulók tudják elvégezni a legfontosabb beállításokat (rajzhatár, koordináták megjelenése, mértékegységek a hossz- és szögméreteknél, pontosság beállítása), tudjanak új beállításokat elmenteni. A tanulók ismerjék, hogyan kell az új síkokat/fóliákat létrehozni, színeket és vonaltípusokat hozzárendelni. A tanulók ismerjék a szövegstílus beállítását, a szövegírás alapismereteit, a méretmegadás elméleti alapjait, a lineáris és a szögméretek megadásának fontosabb módjait. Önállóan készítsenek el egyszerűbb rajzokat. 2001/28/II. szám ÉPÍTÉSZETI SZAKMACSOPORTOS ALAPOZÓ GYAKORLATOK 11—12. évfolyam Célok és feladatok A szakmacsoportos alapozó oktatás lehetőséget nyújt a kiválasztott szakmacsoport közös szakmai elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztás, illetve szakirányú felsőfokú továbbtanulás előkészítésére és az érettségi utáni szakképzés megalapozására. A tantárgy célja, hogy bővítse, rendszerezze és mélyítse el a közismereti és a szakmai orientációs tantárgyak keretében tanult ismereteket, fejlessze és formálja a tanulók műszaki szemléletét, alapozza meg a szakmai műveltséget, készítsen fel a szakterület alapozó gyakorlataira. Az építészet sokszínű, tartalmas, aktív tanulói magatartást és tanulási élményeket is eredményező bemutatásával hívja fel a figyelmet az építészettel kapcsolatban álló szakmák sajátos helyzetére, keltse fel a tanulók érdeklődését a szakmacsoport iránt, bizonyítsa be számukra az építészet gazdasági és környezeti jelentőségét, fejlődőképességét. Mutassa be az építészeti pályák szépségeit, a környezet alakításában játszott döntő szerepét, fejlődési lehetőségeit. Segítse a tanulókat leendő szakmai szerepük kiválasztásában, megfogalmazásában, egyéni életpályájuk reális megtervezésében. Adjon alkalmakat, teremtsen feladathelyzeteket a tanulóknak képességeik, szakmai tehetségük kibontakoztatására, keltse fel az érdeklődést a szakmai tevékenységek mélyebb elméleti alapjai iránt. Biztosítson lehetőséget a szakmacsoport munkaköreiben szükséges megfelelő magatartás kialakulásához, a tanulási és szakmai motiváció fejlesztéséhez, megerősítéséhez. Neveljen a szakmai tevékenységekkel kapcsolatban tudatos, felelősségteljes magatartásra, alakítsa ki a tanulókban a pontos és minőségi munkavégzés igényét, a környezet iránti felelősségérzetet, tudatosítsa az építészet környezetre gyakorolt hatásait. Ismertesse meg a tanulókat az építőiparban leggyakrabban használt anyagok tulajdonságaival, azok felhasználási területeivel és beépítési lehetőségeivel. Fejlesztési követelmények A tantárgy tanulása során fejlődjön a tanulók szakmai tantárgyak tanulásához szükséges képessége, így különösen az ismeretelemző-értékelő, szintetizáló, fogalomalkotó, általánosító gondolkodás, az önálló tapasztalatszerzési és ismeretalkalmazási képesség, a kreativitás, logikus gondolkodás. Fejlődjön célirányos műszaki feladatmegoldó képességük, számítási, rajzi, illetve számítástechnikai alkalmazási készségük. A szóbeli és írásbeli szakmai kommunikációban használják helyesen a szakmai kifejezéseket, értsék az alapfogalmakat, folyamatosan bővítsék szakmai szókincsüket. Alakuljon ki, fejlődjön a tanulók szépérzéke, erősödjön meg a saját munkájukkal kapcsolatos igényességük, tanulásuk legyen átgondolt, célszerű és eredményes az írásos, illetve rajzi munkáikban. Törekedjenek az igényes külalakra, a pontosságra. A tárgy tanulása során váljanak képessé a szakirodalom önálló használatára, a szakrajzok helyes értelmezésére, sajátítsák el a rajzi jelöléseket. A tantárgyi tevékenység során szokjanak hozzá a tanulók az önálló tanuláshoz, az önálló és produktív feladatmegoldáshoz, érezzék meg a tanulási eredmények, sikerek értékét, örömét, erősödjék a kötelességtudatuk, a felelősségérzetük, a mások munkájának tisztelete. Erősödjék a tanulási és szakmai motiváció, váljon tudatos döntéssé a szakmaválasztás. Ismerjék meg, fogadják el és tudatosan alkalmazzák a szakmai tevékenységek végzéséhez szükséges magatartási szabályokat, magatartásformákat. A szakmai tanulmányi tevékenység által alakuljon ki, fejlődjön és erősödjön a szakmához, a választott munkához, életpályához való kötődésük. A tanulók lássák meg a környezet, az építés, a szakma mögött az embert és a természetet, tiszteljék annak értékeit, ismerjék fel és utasítsák el a környezetszennyező, természet- és egészségkárosító tevékenységeket, az ilyen magatartást. 2001/28/II. szám

Source: https://magyarkozlony.hu/hivatalos-lapok/34145cd25f9aa7ec2c8d6c5ee639013ee7e5234a/dokumentumok/c584b63fa3f2af6403fc7b320a4aba8f77c332a0/letoltes